Kortspill

miniatyr|Theodoor Rombouts: «Kortspillerne», mellom 1616 og 1639.
Kortspill er en samlebetegnelse på en rekke spill hvor det brukes spillekort. Det finnes et utall av forskjellige kortspill over hele verden, men det er vanskelig å dele dem inn i et system eller grupper etter et enkelt prinsipp. I de fleste spill blir kortene imidlertid delt ut til spillerne som skal holde dem slik at de andre spillerne ikke ser dem, dette kalles spillerens hånd. Noen kortspill spilles nesten utelukkende i et bestemt land eller etnisk gruppe. 

Formålet med kortspill kan være hyggelig samkvem og tidtrøyte, men kortspill kan også være spill om penger eller andre verdisaker, som ved poker og tjueen. Bridge er et kjent internasjonalt kortspill med budrunder som blir brukt i turneringer på alle nivå, et lag består her av to spillere og spillet krever både ferdigheter og samarbeid. Gris er et tradisjonelt norsk spill som kan spilles fra man er veldig liten. Andre populære spill i Norge er vri-åtter, spardame og amerikaner.

Et kortspill for en person kalles kabal.

Historie
Kortspillene skal ha oppstått i Kina og kom til Europa med muslimene på 1300-tallet der de spredde seg raskt. I skriftruller fra Kinas Tang-dynasti nevnes et spill med papirfliser (selv om disse liknet mer på moderne domino enn kort), og eksperter anser dette som den første skriftlige dokumentasjonen for kortspill. En håndfull europeisk litterær referer på slutten av 1300-tallet til den plutselige ankomsten av et «sarasener-spill», noe som tyder på at kort ikke kom fra Kina, men Arabia. Nok en hypotese argumenterer for at nomader hadde med seg spåkort fra India, og at dette enda tidligere kan ha vært forløper til spillkort. Uansett, kommersielle muligheter muliggjorde sannsynligvis overføring av kortspill mellom Østen og Europa.

I middelalderens Europa var kortspill et svært utbredt tidsfordriv som førte til pengespill, drikking og andre laster, som også trakk charlataner til bordet. Kortspill ble så utbredt og forstyrrende at myndighetene enkelte steder forbød det. Moralpredikantene advarte mot alt kortspill kunne føre til. I sin bok The Game of Tarot forklarer historikeren Michael Dummett at en ordinasjon fra 1377 forbød kortspill på arbeidsdager i Paris. Lignende forbud ble vedtatt i hele Europa da predikanter prøvde å regulere kortspill, overbevist om at «Djevelens billedbok» førte til et liv i fordervelse.

Ulike kortspill
Noen vanlige norske kortspill med tradisjonelle spillekort.
+ Kortspill  Alternativ navn  Ant.spillere  Vanskelighetsgrad  Alder  Tid Agurk   Gurka, Røkkar  3-7  Enkelt  6+10-20 min Amerikaner Bid-whist 3-6    Medium  10+10-20 minBeggar-Your-Nightbor2Bezique2 Bitter and twisted  2-8      Bridge    4     Double SpeedCalifornia Speed2Nokså enkeltVarierendeCanastaCribbage2FiskenGin rummyGin2Gris3-8EnkeltGnavHopp i havetGo fishNokså enkeltVarierendeIdiot2+Nokså enkeltVarierendeIndianer5+JugLyver'n6+KabuKæbu2-6Nokså vanskelig10+Varierende Kasino    2-4   Nokså enkelt  8+  5-10 min Kongekvartett 13  4,6 eller 8  Middels  10+Varierende Krig   2   Ligretto  2-12 Middels  Liverpool3-6Nokså vanskelig45-90 minLyverenRummy, 500 Mattis  2-6     Phase Ten  2    Poker  2+    Selbu-whistTier, Whist, Selbu-bridge, bondebridge2-5 Skat   3-4    Spardame  Hjerter 3-5 (helst 4)     Tjueen Blackjack      Vri-åtter  Crazy Eight, Olsen  2-6 Litt vanskelig  

Kortspillgrupper
Man kan skille mellom spill med tradisjonelle spillkort og samlekortspill/patenterte kortspill. Tradisjonelle spillkort finnes i 4 kortfarger: spar, kløver, hjerter og ruter. Hver av kortfargene har valørene: 2, 3, 4, 5, 6, 7, 8, 9, 10, knekt, dame, konge og ess. Eksempler på samlekortspill er Magic: The Gathering, Pokemon og Digimon. Her er kortene og reglene spesifikke for de respektive spillene. Det samme gjelder andre patenterte kortspill slik som uno.

Trumf er en kortfarge, som er sterkere enn de andre fargene. Generelle trumfregler er at trumf kun kan brukes, hvis spilleren er «renons» i (dvs. mangler) den spilte fargen, eller han har utspillet eller trumffargen er spilt ut.

I tillegg kan tradisjonelle kortspill lett deles i to hovedgrupper: kortspill for en person (kabal) eller kortspill for flere spillere.

Kortspilltermer
Billedkort - Betegnelse på kort med bilder, konge, dame og knekt
Bud - Et løfte om å vinne et spesifisert antall stikk eller poeng
Farge - Det er fire farger i en tradisjonell europeisk kortstokk, spar (♠), hjerter (♥) , ruter (♦) og kløver (♣)
Giver - Personen som stokker og deler ut kortene før hver runde
Hånd - Hånd er kortene spilleren har i hånden sin
Kaste seg - En spiller gir opp hånden sin og legger kortene sine ned uten å fortsette i runden
Omgang - Avhengig av spillet er det en hele sekvensen der alle kortene i hånden spilles ut og kan omfatte flere runder
Renons - Betyr at du mangler kort i fargen som er i spill
Runde - Avhengig av spillet spiller alle spillerne hvert sitt kort, et stikk eller en vinner kåres for den runden, spillet kan bestå av flere runder
Sake - Når man ikke har kort i den ledende fargen, og må derfor spille et kort fra en annen farge
Singleton - Spiller har bare ett enkelt kort i en bestemt farge på hånden
Stikk - Ifølge det enkelte spills regler, får eller må «ta inn» alle kortene som i øyeblikket ligger på bordet, denne samlingen kort kalles et stikk
Stokke - Å blande kortene for å gjøre rekkefølgen tilfeldig før spillet begynner
Trumf - Er en farge som kan slå enhver av de andre fargene
Valør - Røde (hjerter og ruter) og svarte (spar og kløver) kort

 Referanser